Barzdžių Medsėdžiai

Barzdžių Medsėdžiai – kaimas Kretingos rajono savivaldybės šiaurės rytinėje dalyje, 10 km į pietvakarius nuo Salantų.

Etimologija 

Pavadinimas žemaičių tarme  reiškia Barzdžių kaimo miške išsibarsčiusią vienkieminę gyvenvietę (viensėdžius). Rašytiniuose šaltiniuose vietovardis rašomas , , , .

Geografija 

Kaimo žemės plyti lygumoje, esančioje į pietus nuo Pestupio. Jos ribojasi su Klecininkais, Barzdžiais, Klausgalvų Medsėdžiais ir Mažaisiais Žalimais. Vakariniu pakraščiu praeina kelias Leliūnai–Mažieji Žalimai, rytiniu – Pesčiai–Klausgalvai. Šiaurės rytinį pakraštį siekia Klecininkų tvenkinys.

Istorija 

Barzdžių Medsėdžiai susiformavo XVIII a. plėšininėje Barzdžių kaimo žemėje (bendro naudojimo miškuose ir ganyklose). XVIII–XIX a. tai buvo vienkieminis užusienis, priklausęs Barzdžių kaimo bendruomenei, o XX a. pr. tapo savarankišku kaimu. Jame 1923 m. buvo 33 ūkiai.

Kaime išliko seniausias Lietuvoje, 1643 m. statytas, vėliau – rekonstruotas, namas.

Gyventojai

Kultūros paveldas 
 Sodyba: namas (1643 m.), tvartas ir kluonas (abu – XIX a.)
 Paminklas 1948 m. žuvusiems Kardo rinktinės Skirmanto kuopos partizanams (pastatytas 2018 m.)

Šaltiniai

Nuorodos 
 Irena Šeškevičienė. Nyksta protėvių kultūrinis palikimas. – Pajūrio naujienos – 2013 m. liepos 12 d.
 Barzdžių Medsėdžiai: Kretingos krašto enciklopedija

Kretingos rajono savivaldybės gyvenvietės